CELEX: 62007FJ0022
Υπαλληλική υπόθεση
Υπάλληλοι

με την οποία υπάλληλος κατατάσσεται σε κλιμάκιο και καθορίζεται ο συντελεστής πολλαπλασιασμού που είναι εφαρμοστέος
στην αμοιβή του δυνάμει του άρθρου 7, παράγραφος 7, του παραρτήματος XIII του ΚΥΚ, η οποία φέρει την υπογραφή αρχής που δεν
είναι εξουσιοδοτημένη για την έκδοσή της σύμφωνα με τις ισχύουσες στο οικείο όργανο διατάξεις περί της ασκήσεως των εξουσιών
τις οποίες χορηγεί ο ΚΥΚ στην αρμόδια για τους διορισμούς αρχή, πάσχει λόγω αναρμοδιότητας του εκδότη της, ελλείψει περαιτέρω
εξουσιοδοτήσεως που να δικαιολογεί την παρέκκλιση από τα κριτήρια κατανομής αρμοδιοτήτων τα οποία περιέχουν οι εν λόγω διατάξεις
και τα οποία αποσκοπούν ακριβώς να εξασφαλίσουν ότι η εκδοθησόμενη απόφαση θα εκδοθεί, κατ’ αρχήν, από την αρχή που είναι
καλύτερα σε θέση να τη λάβει ενόψει των κανόνων της χρηστής διοικήσεως στον τομέα της διαχειρίσεως προσωπικού.
(βλ. σκέψεις 34, 38 και 39)
Παραπομπή:
ΔΕΚ: 30 Μαΐου 1973, 46/72, De Greef κατά Επιτροπής, Συλλογή τόμος 1973, σ. 547, σκέψη 18
ΠΕΚ: 7 Φεβρουαρίου 2007, T‑118/04 και T-134/04, Caló κατά Επιτροπής, που δεν έχει δημοσιευθεί ακόμη στη Συλλογή, σκέψεις 67
και 68
3.
Αν ο συντελεστής πολλαπλασιασμού που είναι εφαρμοστέος στην αμοιβή υπαλλήλου ο οποίος έχει προσληφθεί πριν από την έναρξη
ισχύος του κανονισμού 723/2004, για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων
και του καθεστώτος που εφαρμόζεται στο λοιπό προσωπικό των Κοινοτήτων αυτών, είναι ανώτερος της μονάδας λόγω πρώτης προαγωγής
που έλαβε χώρα μετά την έναρξη ισχύος του εν λόγω κανονισμού, θα πρέπει να υποστεί τη μετατροπή την οποία προβλέπει το άρθρο
7, παράγραφος 7, του παραρτήματος XIII του ΚΥΚ και να μετατραπεί σε αρχαιότητα στο κλιμάκιο. Συναφώς δεν μπορεί να γίνει δεκτή
ερμηνεία σύμφωνα με την οποία η εν λόγω διάταξη εφαρμόζεται μόνο στην περίπτωση κατά την οποία ο συντελεστής πολλαπλασιασμού
υπερβαίνει τη μονάδα λόγω προαγωγής κατά κλιμάκιο που επήλθε μετά την προαγωγή του υπαλλήλου, αλλά δεν οφείλεται στην προαγωγή
καθεαυτή, έτσι ώστε, στην τελευταία αυτή περίπτωση, να πρέπει να εφαρμόζεται μόνο το άρθρο 7, παράγραφος 6, του παραρτήματος
XIII και να καθορίζεται νέος συντελεστής πολλαπλασιασμού.
Πράγματι, η διατύπωση του άρθρου 7, παράγραφοι 6 και 7, του παραρτήματος XIII του ΚΥΚ είναι αρκετά ασαφής ώστε να δικαιολογείται
η αναζήτηση μιας, όχι στενά γραμματικής, ερμηνείας, σύμφωνης με την οικονομία και τον σκοπό των μεταβατικών αυτών διατάξεων.
Συναφώς, η απορριφθείσα ερμηνεία θα μπορούσε να οδηγήσει στη διατήρηση της εφαρμογής των συντελεστών πολλαπλασιασμού για απεριόριστη
διάρκεια, καθόλη τη σταδιοδρομία του ενδιαφερομένου ή ακόμα και μετά τη συνταξιοδότησή του, ενώ η εφαρμογή του συντελεστή
πολλαπλασιασμού, η οποία συνιστά μεταβατικό μέτρο, προορίζεται να εξασφαλίσει το επίπεδο των βασικών μηνιαίων αποδοχών που
καταβάλλονται στους υπαλλήλους οι οποίοι έχουν προσληφθεί πριν από την 1η Μαΐου 2004, αποδοχών οι οποίες, σύμφωνα με το άρθρο
7, παράγραφος 1, του παραρτήματος XIII του ΚΥΚ, δεν υφίστανται καμία μεταβολή λόγω της αλλαγής της ονομασίας των βαθμών σύμφωνα
με το άρθρο 2, παράγραφος 1, του ίδιου παραρτήματος. Αφής στιγμής ο συντελεστής πολλαπλασιασμού φθάσει τη μονάδα, το άρθρο
7, παράγραφος 7, τέταρτη περίοδος, του ίδιου παραρτήματος, όπως είναι διατυπωμένο, δεν μπορεί να εμποδίσει την εφαρμογή του
νέου άρθρου 66 του ΚΥΚ, το οποίο ορίζει τις βασικές αποδοχές των υπαλλήλων για κάθε βαθμό και κλιμάκιο, βάσει νέας δομής της
σταδιοδρομίας. Το να αγνοηθεί κατ’ αυτόν τον τρόπο η μισθολογική κλίμακα την οποία προβλέπει το εν λόγω άρθρο 66 θα ήταν αντίθετο
προς την αρχή της άμεσης εφαρμογής των νέων ρυθμίσεων και δεν μπορεί να γίνει δεκτό, εφόσον ο νομοθέτης δεν έχει δώσει κάποια
σαφή και απερίφραστη ένδειξη σχετικά.
Εξάλλου, η απορριφθείσα ερμηνεία θα είχε ως αποτέλεσμα την κατάργηση, για το μέλλον, της ίσης μεταχειρίσεως όσον αφορά την
αμοιβή των υπαλλήλων που προσλήφθηκαν πριν από την 1η Μαΐου 2004 και των υπαλλήλων που προσλήφθηκαν από την ημερομηνία αυτή
και εφεξής. Όμως τα μεταβατικά μέτρα, ως εκ της φύσεώς τους, πρέπει να έχουν ως αντικείμενο να διευκολύνουν τη μετάβαση από
την παλαιά στη νέα ρύθμιση προστατεύοντας τα κεκτημένα δικαιώματα, χωρίς εντούτοις να διατηρούν, προς όφελος μιας κατηγορίας
υπαλλήλων, τα αποτελέσματα της παλαιάς ρυθμίσεως σε καταστάσεις που θα δημιουργηθούν στο μέλλον, όπως για παράδειγμα η προαγωγή
κατά κλιμάκιο στο πλαίσιο νέας δομής της σταδιοδρομίας.
(βλ. σκέψεις 73, 75, 78, 80, 81, 83, 86 και 88)